recursal/SuperWikiNEXT-32B huggingface dataset:
**আলবার্ট লিরয় প্যাডমোর** (ইংরেজি: Albert Padmore; জন্ম: ১৭ ডিসেম্বর, ১৯৪৪) বার্বাডোসে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **আলবার্ট প্যাডমোর**।

প্রথম-শ্রেণীর ক্রিকেট থেকে অবসর গ্রহণ করার পর কেরি প্যাকারের পরিচালনায় বিশ্ব সিরিজ ক্রিকেটে ওয়েস্ট ইন্ডিজের প্রতিনিধিত্ব করেছেন আলবার্ট প্যাডমোর।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ করেছিলেন তিনি। ৭ এপ্রিল, ১৯৭৬ তারিখে টেস্ট ক্রিকেটে অভিষেক ঘটে তার।

দলে তিনি মূলতঃ অফস্পিন বোলার হিসেবে খেলতেন। তবে দূর্ভাগ্যবশতঃ ঐ সময়ে ওয়েস্ট ইন্ডিজের টেস্ট ক্রিকেটের ইতিহাসের সর্বাপেক্ষা সেরা ফাস্ট বোলিং আক্রমণ কার্য পরিচালনায় অ্যান্ডি রবার্টস, মাইকেল হোল্ডিংসহ অন্যান্য উদীয়মান ক্রিকেটারদের সরব উপস্থিতি সবিশেষ লক্ষ্যণীয় ছিল। এ সময়ে চারজন ফাস্ট বোলার ও ভিভ রিচার্ডসের ন্যায় সেরা ব্যাটসম্যানের কয়েক ওভার স্পিন বোলিংয়ের মাধ্যমে খেলা সম্পন্ন করা হতো। ফলশ্রুতিতে, আলবার্ট প্যাডমোরের খেলার সুযোগ স্তিমিত হয়ে আসে।

বিশ্ব সিরিজ ক্রিকেট
-------------------

জাতীয় দল থেকে উপেক্ষিত হবার পর বিশ্ব সিরিজ ক্রিকেটে অংশগ্রহণের লক্ষ্যে চুক্তিতে স্বাক্ষর করেন। ১৯৮২-৮৩ ও ১৯৮৩-৮৪ মৌসুমে বিদ্রোহী ওয়েস্ট ইন্ডিজ দলের সাথে নিষিদ্ধঘোষিত দক্ষিণ আফ্রিকায় গমন করেন। এর বিরূপ প্রতিক্রিয়া হিসেবে আজীবনের জন্যে ক্রিকেট খেলায় অংশগ্রহণ করা থেকে নিষেধাজ্ঞার কবলে পড়েন তিনি।

তথ্যসূত্র
---------

1. ↑  "The unforgiven"। *espncricinfo*। সংগ্রহের তারিখ ২০১২-০৩-০৪।

বহিঃসংযোগ
---------

* ইএসপিএনক্রিকইনফোতে আলবার্ট প্যাডমোর উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আলবার্ট প্যাডমোর  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ওয়েস্ট ইন্ডিজ দল – বিশ্ব সিরিজ ক্রিকেট |
| --- |
| 
* ১ লয়েড (অঃ)
* ২ জিম অ্যালেন
* ৩ অস্টিন
* ৪ ক্রফট
* ৫ ড্যানিয়েল
* ৬ ফ্রেডেরিক্স
* ৭ গার্নার
* ৮ গিবস
* ৯ গ্রীনিজ
* ১০ হেইন্স
* ১১ হোল্ডিং
* ১২ হলফোর্ড
* ১৩ জুলিয়েন
* ১৪ কানহাই
* ১৫ কিং
* ১৬ মারে (উইঃ)
* ১৭ প্যাডমোর
* ১৮ রিচার্ডস
* ১৯ রবার্টস
* ২০ রো

 | ক্রিকেট ওয়েস্ট ইন্ডিজ |
**বাংলাদেশ নৌবাহিনী জাহাজ** (সংক্ষেপেঃ বানৌজা) **দুর্গম** বাংলাদেশ নৌবাহিনীর একটি দুর্জয়-শ্রেণীর টহল জাহাজ। জাহাজটি যুদ্ধকালীন সময়ে দেশের জলসীমার সার্বভৌমত্ব রক্ষা, শত্রু জাহাজ ও সাবমেরিন বিধ্বংসী অভিযান এবং বাণিজ্যিক জাহাজের নিরাপত্তা রক্ষায় গুরুত্বপূর্ণ ভূমিকা পালন করবে। এছাড়াও, শান্তিকালীন সময়ে অবৈধ মৎস্য নিধন, জলদস্যুতা দমন, মানবপাচার ও চোরাচালান প্রতিরোধসহ সুনীল অর্থনীতির পরিকল্পনা বাস্তবায়নে কার্যকর ভূমিকা রাখবে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ৬ সেপ্টেম্বর, ২০১৫ সালে গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা খুলনা শিপইয়ার্ডে **বানৌজা দুর্গম** নির্মাণের সূচনা করেন। সর্বশেষ ৮ নভেম্বর, ২০১৭ সালে খুলনাস্থ নৌ ঘাঁটি বানৌজা তিতুমীর এর নেভাল বার্থে আনুষ্ঠানিকভাবে যুদ্ধজাহাজ **বানৌজা দুর্গম** নৌবহরে কমিশনিং করেন গণপ্রজাতন্ত্রী বাংলাদেশের মহামান্য রাষ্ট্রপতি মোঃ আব্দুল হামিদ।

বৈশিষ্ট্য ও যান্ত্রিক কাঠামো
----------------------------

**বানৌজা দুর্গম** জাহাজটির দৈর্ঘ্য ৬৪.২ মিটার (২১১ ফু), প্রস্থ ৯ মিটার (৩০ ফু) এবং গভীরতা ৫.২৫ মিটার (১৭.২ ফু) এবং ওজন ৬৪৮ টন। জাহাজটির গলুই স্ফীতাকার হওয়ার কারণে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য দুইটি শ্যাফট যুক্ত দুইটি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি ২৭ নট (৫০ কিমি/ঘ; ৩১ মা/ঘ) এবং সর্বোচ্চ পাল্লা ২,০০০ নটিক্যাল মাইল (২,৩০০ মা; ৩,৭০০ কিমি)। জাহাজটি ৭০ জন সদস্য নিয়ে একটানা ১৫ দিন সমুদ্রে অভিযান পরিচালনা করতে সক্ষম। এই জাহাজটি মূলত ডুবোজাহাজ বিধ্বংসী অভিযানে ব্যবহৃত হয়।

### রণসজ্জা

এই জাহাজটিতে প্রধান অস্ত্র হিসেবে রয়েছে ১টি **এনজি ১৬-১** ৭৬ মিমি কামান। এছারাও জাহাজটি ১টি **সিএস/এএন২** ৩০ মিমি কামান বহন করে যা বিমান বিধ্বংসী অস্ত্র হিসেবেও ব্যবহার করা যায়। ডুবোজাহাজ বিধ্বংসী অস্ত্র হিসেবে রয়েছে ৬টি **ইটি-৫২সি** ৩২৪ মিমি টর্পেডো।

### ইলেকট্রনিক্স

জাহাজের প্রধান রাডার হিসেবে আছে ১টি জাপানি **জেএমএ ৩৩৩৬** এক্স-ব্যান্ড নৌচালনা রাডার এবং ১টি চীনা **এসআর৪৭এজি** সমুদ্রপৃষ্ঠ এবং আকাশ অনুসন্ধান রাডার। নৌচালনা রাডারটিকে সাহায্য করার জন্য রয়েছে **ভিশন মাস্টার** সামুদ্রিক মানচিত্র প্রস্তুতকারী রাডার। জাহাজটি ১টি **টিআর৪৭সি** রাডার বহন করে যা অনুসরণ রাডার হিসেবে ব্যবহৃত হয়। জলনিম্নে সনাক্তকরণের জন্য জাহাজটির ১টি ৮,০০০ মিটার (২৬,০০০ ফু) পাল্লার **ইএসএস-২বি** সোনার রয়েছে।

তথ্যসূত্র
---------

1. ↑  "PM opens largest warship-building project at Khulna Shipyard"। BSS News। ২০১৭-১০-১৫ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৭।
2. ↑  "President Hamid commissions four new naval ships"। The Dhaka Tribune। ৮ নভেম্বর ২০১৭। সংগ্রহের তারিখ ৯ নভেম্বর ২০১৭।
3. ↑  "LARGE PATROL CRAFT – Khulna Shipyard Ltd" (ইংরেজি ভাষায়)। সংগ্রহের তারিখ ২০২১-১১-২৭।
4. ↑  "Bangladesh launches first of two locally built large patrol craft"। *IHS Jane's 360*। ৫ জানুয়ারি ২০১৭। সংগ্রহের তারিখ ১০ জানুয়ারি ২০১৭।
5. 1 2 3  "2\*Large Patrol Craft"। Khulna Shipyard। ২০১৭-০৯-১৫ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।

| * দে
* স
দুর্জয়-শ্রেণীর বৃহৎ টহল জাহাজ |
| --- |
| 
* *দুর্জয়*
* *নির্মূল*
* *দুর্গম*
* *নিশান*

 |
**রাজারবাগ পুলিশ লাইন** ঢাকা মেট্রোপলিটন পুলিশ (ডিএমপি) এর মূল ব্যারাক। এটি ঢাকার পল্টন থানার অন্তর্গত এলাকা রাজারবাগে অবস্থিত। এখানে স্বল্প সংখ্যক অফিসারের কোয়ার্টারের পাশাপাশি কন্সটেবল পর্যায়ের পুলিশ সদস্যের ব্যারাক রয়েছে। ঢাকা মেট্রোপলিটন পুলিশের যে প্যারাড গ্রাউন্ড রয়েছে সেটিও রাজারবাগ পুলিশ লাইন্সে অবস্থিত। প্রতি বছর এখানে পুলিশ সপ্তাহের আয়োজন করা হয়। এছাড়াও এখানে রয়েছে একটি পুকুর, ঘোড়ার খামার, শিক্ষা প্রতিষ্ঠান ও জাদুঘর।

রাজারবাগ পুলিশ লাইনের একটি জলাশয়

ঐতিহাসিক তাৎপর্য
----------------

রাজারবাগ পুলিশ লাইন্সে ১৯৭১ সালে সর্বপ্রথম সশস্ত্র প্রতিরোধ শুরু হয়েছিল। ১৯৭১ সালের ২৫ শে মার্চ পাকিস্তানি বাহিনী কর্তৃক অপারেশন সার্চলাইট পরিচালিত হয়। পাকিস্তানি বাহিনীদের প্রথম লক্ষ্য ছিল রাজারবাগ পুলিশ লাইন আক্রমণ করা। ২৫ শে মার্চ রাত্রে পাকিস্তানি বাহিনী রাজারবাগ পুলিশ লাইন ঘিরে ফেলে। তখন অস্ত্রাগার হতে পুলিশদের কাছে অস্ত্র পৌঁছে দেওয়া হয়। মুক্তিযুদ্ধের পক্ষে প্রথম বুলেট নিক্ষিপ্ত হয় চামেলিবাগ পুলিশ ব্যারিকেড হতে, যার ফলে নিহত হন দুইজন পাকিস্তানি সেনা। পুলিশদের অস্ত্র ও গোলা বারুদ ফুরিয়ে গেলে হানাদার বাহিনী তুমুল গতিতে আক্রমণ শুরু করে। পাকিস্তানি সেনারা সারারাত গুলি ও কামানের গোলা বর্ষন করে বহু পুলিশ হত্যা করে। এখান থেকেই শুরু হয় মুক্তিযুদ্ধ।

মুক্তিযুদ্ধ জাদুঘর
------------------

বাংলাদেশের মুক্তিযুদ্ধ ও বাংলাদেশের পুলিশদের মুক্তিযুদ্ধে অবদান সম্পর্কে নতুন প্রজন্মকে জানানোর উদ্দেশ্যে রাজারবাগ পুলিশ লাইনে বাংলাদেশ পুলিশ মুক্তিযুদ্ধ জাদুঘর স্থাপিত হয়। এ জাদুঘরে স্থান পেয়েছে সেই বেতারযন্ত্র যেটি দিয়ে ২৫ মার্চ ১৯৭১ সালে পরিচালক মোঃ শাহজাহান মিয়া সারাদেশের সকল থানায় রাজারবাগ, পাকিস্তানি বাহিনী কর্তৃক আক্রমণের কথা জানিয়ে দেয়। এখানে স্থান পেয়েছে সেই পাগলা ঘণ্টা, যেটি বাজিয়ে সমগ্র পুলিশকে সেই কালরাত্রে একত্র করেছিলেন কন্সটেবল আব্দুল আলি। এ দুটি জিনিসের পাশাপাশি রয়েছে পুলিশদের ব্যবহৃত রাইফেল, মর্টার, বন্দুক, হাতব্যাগ, চশমা, টুপি ও ইউনিফর্ম। এছাড়াও তৎকালীন পুলিশ মহাপরিদর্শকের ভাষনের একটি কপি রাখা হয়েছে, যা মুক্তিযুদ্ধে পুলিশদের অনুপ্রাণিত করেছিল।

শিক্ষা প্রতিষ্ঠান
-----------------

রাজারবাগ পুলিশ লাইনে "রাজারবাগ পুলিশ লাইন্স স্কুল এন্ড কলেজ" নামে একটি শিক্ষা প্রতিষ্ঠান রয়েছে। এটি ১৯৬৩ সালে প্রতিষ্ঠিত হয়। ঢাকা মেট্রোপলিটন পুলিশ কর্তৃক এই প্রতিষ্ঠানটি পরিচালিত।

তথ্যসূত্র
---------

1. ↑  "রাজারবাগ প্রতিরোধে সশস্ত্র মুক্তিযুদ্ধের সূচনা করে পুলিশ বাহিনী"। *dailyjagaran.com*।
2. ↑  "রাজারবাগের জাদুঘরে মুক্তিযুদ্ধের স্মারক - BBC Bangla - খবর"। *www.bbc.com*। সংগ্রহের তারিখ ১৩ জানুয়ারি ২০২১।
3. ↑  "Official website of Rajarbag Police Lines School & College"। ২৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২১।
অন্য ব্যবহারের জন্য শহীদুল ইসলাম (দ্ব্যর্থতা নিরসন) দেখুন।
**শেখ শহীদুল ইসলাম** (জন্ম: ২৯ সেপ্টেম্বর ১৯৪৮) বাংলাদেশী শিক্ষাবিদ এবং একজন রাজনীতিবিদ। মাদারীপুর-৩ আসন হতে তিনি ২ বার জাতীয় সংসদ সদস্য হিসেবে নির্বাচিত হন। ১৯৮৪ সাল হতে ১৯৯০ সাল পর্যন্ত বাংলাদেশের শিক্ষা ও বিজ্ঞান মন্ত্রণালয়ে, গণপূর্ত ও নগর উন্নয়ন মন্ত্রণালয়, যুব ও ক্রীড়া মন্ত্রণালয় এবং পাট মন্ত্রণালয়ের মন্ত্রী হিসেবে তিনি দায়িত্ব পালন করেন। তিনি বর্তমানে জাতীয় পার্টি- জেপির সাধারণ সম্পাদক হিসেবে দায়ীত্ব পালন করছেন।

প্রাথমিক জীবন
-------------

শেখ শহীদুল ইসলাম ১৯৪৮ সালের ২৯ সেপ্টেম্বর গোপালগঞ্জের টুঙ্গিপাড়ায় জন্মগ্রহণ করেন। তার পিতা বিশিষ্ট শিক্ষাবিদ ও সমাজ কর্মী শেখ মো. মুসা এবং মা জেন্নাতুন নেছা। বেগম ফজিলাতুন নেছা ছিলেন শেখ শহীদুল ইসলাম এর খালা।

কর্ম জীবন
---------

রাজনৈতিক জীবন
-------------

শেখ শহীদুল ইসলাম শিক্ষা আন্দোলনে অংশগ্রহণের মাধ্যমে ১৯৬২ সালে রাজনীতিতে প্রবেশ করেন। তিনি ছয় দফা আন্দোলন, ১৯৬৯ সালে ১১ দফা, গণ-অভ্যুত্থান, ১৯৭১ সালে মুক্তিযুদ্ধে সক্রিয় অংশগ্রহণ করেন। মুক্তিযুদ্ধে তিনি ছিলেন বৃহত্তর ফরিদপুর অঞ্চলের মুজিব বাহিনীর প্রধান। তিনি বাংলাদেশ ছাত্রলীগের সভাপতি, বাংলাদেশ আওয়ামী লীগের কেন্দ্রীয় সমাজকল্যাণ সম্পাদক, জাতীয় যুব সংহতির সভাপতি ও জাতীয় পার্টির প্রেসিডিয়াম সদস্য ছিলেন। তিনি জাতীয় পার্টি (মঞ্জু)’র সাধারণ সম্পাদক।

শহীদুল বাংলাদেশ সরকারের যুব ও ক্রীড়া, পাট, গণপূর্ত ও নগর উন্নয়ন এবং শিক্ষা মন্ত্রী হিসেবে দায়িত্ব পালন করেন। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মাদারীপুর-৩ আসন থেকে সংসদ সদস্য নির্বাচিত হন।

বিশেষ অবদান
-----------

এরশাদ সরকার এর আমলে শেখ শহীদুল ইসলাম প্রথম নারীদের জন্য বাংলাদেশে অবৈতনিক শিক্ষা কার্যক্রম চালু করেন। এছাড়াও বাংলাদেশ জাতীয় বিশ্ববিদ্যালয় এর প্রতিষ্ঠা করেন।

তথ্যসূত্র
---------

1. ↑  "সাবেক শিক্ষামন্ত্রী শেখ শহীদুল"। *যুগান্তর*। ২৯ সেপ্টেম্বর ২০১৮। সংগ্রহের তারিখ ২৯ সেপ্টেম্বর ২০১৮।
2. ↑  "নিবন্ধিত রাজনৈতিক দল"। Bangladesh Election Commission। ১৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৮।
3. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
**আবু আত তাইয়িব আহমাদ ইবনুল হুসাইন আল মুতানাব্বি আল কিন্দি** ([ أبو الطيب أحمد بن الحسين المتنبّي الكندي *Abū aṭ-Ṭayyib ʾAḥmad ibn al-Ḥusayn al-Mutanabbī al-Kindi*] ত্রুটি: {{Lang-xx}}: text has italic markup (সাহায্য)) (৯১৫ – ২৩ সেপ্টেম্বর ৯৬৫) ছিলেন একজন আরব কবি। আরবি সাহিত্যের অন্যতম শ্রেষ্ঠ কবি হিসেবে তাকে গণ্য করা হয়। তার অধিকংশ কাব্য তার জীবনকালে সাক্ষাত পাওয়া রাজাদের প্রশংসা করে লেখা হয়েছে। কারো কারো মতে তার ৩২৬টি কবিতা তার জীবনের প্রতিচ্ছবি হিসেবে রচিত হয়েছে। নয় বছর বয়সে তিনি কবিতা লেখা শুরু করেন। তীক্ষ্ণ বুদ্ধি ও রসবোধের জন্য তিনি পরিচিত ছিলেন। তার আলোচ্য বিষয়ের মধ্যে রয়েছে সাহস, জীবনদর্শন ও যুদ্ধের বর্ণনা। তার অনেক কবিতা তৎকালীন সময়ে এবং বর্তমান আরব বিশ্বে বিস্তৃত হয়েছে। তার কবিতাকে প্রবাদতুল্য গণ্য করা হয়। তার একটি বিখ্যাত উক্তি হল, "সিংহের দাঁত দেখা গেলে তাকে হাসি ভাবতে যেও না।"

আল মুতানাব্বি তার মেধার কারণে তার সময়ের অনেক নেতার সান্নিধ্যলাভের সুযোগ পান। তিনি সেসব নেতা ও রাজাদের প্রশংসা করে কবিতা লিখেছেন। বিনিময়ে শাসকরাও তাকে অর্থ ও উপহার প্রদান করেন। তার নিজের যুগে তার শক্তিশালী কাব্যিক ধারা জনপ্রিয়তা অর্জন করেছিল।

তথ্যসূত্র
---------

1. ↑  Ayyıldız, Esat (2020), "el-Mutenebbî’nin Seyfüddevle’ye Methiyeleri (Seyfiyyât)", BEÜ İlahiyat Fakültesi Dergisi , 7 (2) , 497-518. DOI: 10.33460/beuifd.810283

Al-Mutanabbî, *Le Livre des Sabres*, choix de poèmes, présentation et traduction de Hoa Hoï Vuong & Patrick Mégarbané, Actes Sud, Sindbad, novembre 2012.

Ayyıldız, Esat (2020), "el-Mutenebbî’nin Seyfüddevle’ye Methiyeleri (Seyfiyyât)", BEÜ İlahiyat Fakültesi Dergisi , 7 (2) , 497-518. DOI: 10.33460/beuifd.810283

বহিঃসংযোগ
---------


আরবি উইকিসংকলনে এই নিবন্ধ সম্পর্কে আদি লেখা রয়েছে:
**Al-Mutanabbi**

* Al-Mutanabbi The Greatest Arabic Poet
* Mutanabbi's poetry recited by Samar Traboulsi
* Poetry Magic, UK  ওয়েব্যাক মেশিনে আর্কাইভকৃত ২৩ ফেব্রুয়ারি ২০০৯ তারিখে
* أبو الطيب المتنبي - ويكيبيديا
* Almotanabbi.com - the complete collection of Mutanabbi's poems along with explanation

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* অস্ট্রেলিয়া
* নেদারল্যান্ডস
* পোল্যান্ড
* সুইডেন
* ভ্যাটিকান
	+ 2

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ইসলাম আনসিক্লোপেডিসি
* ট্রোভ (অস্ট্রেলিয়া)
	+ ১

 |
২০১৭ ফিফা কনফেডারেশন্স কাপের নকআউট পর্যায়ে ২৮ জুন থেকে সেমিফাইনালে চূড়ান্ত রাউন্ডের উদ্বোধন হবে এবং ২ জুলাই ২০১৭ তারিখে ফাইনালের মাধ্যমে শেষ হবে সেইন্ট পিটার্সবার্গের কের্তোভস্কি স্টেডিয়ামে।
প্রতিটি গ্রুপের শীর্ষ দুই দল একক-বর্জন স্টাইলে টুর্নামেন্টে প্রতিদ্বন্দ্বিতা করতে নকআউট পর্বের দিকে এগিয়ে যাবে। একটি তৃতীয় স্থান নির্ধারণী ম্যাচ অনুষ্ঠিত হবে, এবং সেমি ফাইনালে পরাজয়ী দুটি দলের মধ্যে এটি অনুষ্ঠিত হবে। 
নকআউট পর্বে, সম্পূর্ণ সময় শেষে যদি দুই দলের গোল সংখ্যা সমান থাকে তবে অতিরিক্ত সময় (দুই অর্ধে ১৫ মিনিত করে) দেওয়া হবে। এরপরও যদি গোল সংখ্যা সমান থাকে তবে পেনাল্টি শুট-আউট দ্বারা বিজয়ী নির্ধারণ করা হবে।

বাছাইকৃত দল
-----------

| গ্রুপ | বিজয়ী | রানার-আপ |
| --- | --- | --- |
| এ |  পর্তুগাল |  মেক্সিকো |
| বি |  জার্মানি |  চিলি |

ব্রাকেট
-------

|  |  |  |  |
| --- | --- | --- | --- |
|   | সেমি-ফাইনাল |  | ফাইনাল |
|   |   |   |   |   |   |   |
|   | ২৮ জুন — কাজান |  |  |
|   |
|   |  পর্তুগাল | ০ (৩)  |
|   | ২ জুলাই— সেইন্ট পিটার্সবার্গ |
|   |  চিলি (পেন.) | **০ (৩)** |  |
|   |  চিলি |  |
|   | ২৯ জুন — সোচি |
|   |  |  জার্মানি |  |
|   |  জার্মানি | ৪ |
|   |  |
|   |  মেক্সিকো | ১
 |  |
|   | তৃতীয় স্থান নির্ধারণী ম্যাচ |
|   |  |
|   | ২ জুলাই — মস্কো |
|   |
|   |  পর্তুগাল |  |
|   |
|   |  মেক্সিকো |  |

সেমি-ফাইনাল
-----------

### পর্তুগাল বনাম চিলি

২৮ জুন ২০১৭ (2017-06-28)২১:০০

| পর্তুগাল  | ০-০ (অ.স.প.) |  চিলি |
| --- | --- | --- |
|  | প্রতিবেদন |  |
| পেনাল্টি |
| 
* কুয়ারেসমা পেনাল্টিতে গোল করতে ব্যর্থ হয়েছে
* মৌতিনহো পেনাল্টিতে গোল করতে ব্যর্থ হয়েছে
* ন্যানি পেনাল্টিতে গোল করতে ব্যর্থ হয়েছে
 | ০-৩ | 
* পেনাল্টিতে গোল করেছেন ভিদাল
* পেনাল্টিতে গোল করেছেন আরানগুইজ
* পেনাল্টিতে গোল করেছেন সানচেজ
 |

কাজান এরিনা, কাজানদর্শক সংখ্যা: ৪০,৮৫৫রেফারি: আলীরেজা ফাঘানি (ইরান)
### জার্মানি বনাম মেক্সিকো

২৯ জুন ২০১৭ (2017-06-29)২১:০০

| জার্মানি  | ৪-১ |  মেক্সিকো |
| --- | --- | --- |
| 
* গোরেৎজকা গোল ৬', ৮'
* ওয়ার্নার গোল ৫৯'
* ইউনেস গোল ৯০+১'
 | প্রতিবেদন | ফ্যাবিয়ান গোল ৮৯' |

ফিস্ট অলিম্পিক স্টেডিয়াম, সোচিদর্শক সংখ্যা: ৩৭,৯২৩রেফারি: নেস্টর পিটানা (আর্জেন্টিনা)

তৃতীয় স্থান নির্ধারণী
----------------------

২ জুলাই ২০১৭ (2017-07-02)১৫:০০

| পর্তুগাল  | ২-১ (অ.স.প.) |  মেক্সিকো |
| --- | --- | --- |
| 
* পেপে গোল ৯০+১'
* আদ্রিয়েন গোল ১০৪' (পে.)
 | প্রতিবেদন | নিতো গোল ৫৪' (আ.গো.) |

অতক্রিতিয়ে এরিনা, মস্কোদর্শক সংখ্যা: ৪২,৬৫৯রেফারি: ফাহাদ আল-মিরদাসি (সৌদি আরব)

ফাইনাল
------

মূল নিবন্ধ: ২০১৭ ফিফা কনফেডারেশন্স কাপ ফাইনাল

২ জুলাই ২০১৭ (2017-07-02)২১:০০ MSK

| চিলি  | ০-১ |  জার্মানি |
| --- | --- | --- |
|  | প্রতিবেদন | Stindl গোল ২০' |

Krestovsky Stadium, Saint Petersburgদর্শক সংখ্যা: ৫৭,২৬৮রেফারি: Milorad Mažić (Serbia)

তথ্যসূত্র
---------

বহিঃসংযোগ
---------

* Official site
* Official Documents and Match Documents  ওয়েব্যাক মেশিনে আর্কাইভকৃত ৪ জুলাই ২০১৭ তারিখে

| * দে
* স
২০১৭ ফিফা কনফেডারেশন্স কাপ |
| --- |
| পর্ব | 
* গ্রুপ পর্ব
	+ গ্রুপ এ
	+ গ্রুপ বি
* নকআউট পর্ব
* ফাইনাল

 |
| সাধারন তথ্য | 
* স্কোয়াড
* পরিসংখ্যান

 |
| ভেন্যু | 
* ফিশ্ত অলিম্পিক স্টেডিয়াম (সোচি)
* কাজান আরেনা (কাজান)
* ক্রেস্তভস্কি স্টেডিয়াম (সেন্ট পিটার্সবার্গ)
* অতক্রিতিয়ে এরিনা (মস্কো)

 |
| যোগ্যতা | 
* বিশ্বকাপ
* এএফসি
* CAF
* CONCACAF
	+ 2013
	+ 2015
	+ Play-off
* কনমেবল
* OFC
* উয়েফা

 |
**হুয়ান হোসে উরকিসু সুস্তায়েতা** (ইংরেজি: Juan Urquizu; ২৪ জুন ১৯০১ – ২২ নভেম্বর ১৯৮২; **হুয়ান উরকিসু** নামে সুপরিচিত) একজন স্পেনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় অ্যাথলেটিক বিলবাও এবং স্পেন জাতীয় ফুটবল দলের হয়ে একজন গোলরক্ষক হিসেবে খেলেছেন।

১৯২২–২৩ মৌসুমে, স্পেনীয় ফুটবল ক্লাব ওসাসুনার হয়ে খেলার মাধ্যমে উরকিসু তার জ্যেষ্ঠ পর্যায়ের খেলোয়াড়ি জীবন শুরু করেন। ওসাসুনায় ৫ মৌসুম অতিবাহিত করার পর তিনি রিয়াল মাদ্রিদে যোগদান করেন, যেখানে তিনি ১ মৌসুমে ১৬টি ম্যাচে অংশগ্রহণ করেছিলেন। অতঃপর তিনি অ্যাথলেটিক বিলবাওয়ে যোগদান করেন, যেখানে তিনি সর্বমোট ৩টি লা লিগা শিরোপা জয়লাভ করেছেন। সর্বশেষ ১৯৪৭–৪৮ মৌসুমে, তিনি অ্যাথলেটিক বিলবাও হতে বারাকালদোয় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।

১৯২৯ সালে, উরকিসু স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি কেবলমাত্র ১টি ম্যাচে অংশগ্রহণ করেছিলেন।

খেলোয়াড়ি জীবনের ইতি টানার পর ১৯৪০ সালে, উরকিসু অ্যাথলেটিক বিলবাওয়ের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। অ্যাথলেটিক বিলবাওয়ের ৭ মৌসুমের জন্য ম্যানেজারের দায়িত্ব পালন করার পর তিনি বারাকালদোয় ম্যানেজার হিসেবে যোগদান করেছিলেন। পরবর্তীতে, তিনি রিয়াল ওবিয়েদো, রিয়াল মুর্সিয়া, লেবান্তে এবং উরেন্সের হয়ে ম্যানেজারের দায়িত্ব পালন করেছিলেন। সর্বশেষ ১৯৬৩–৬৪ মৌসুমে, তিনি আলাবেসে ম্যানেজার হিসেবে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।

তথ্যসূত্র
---------

1. ↑  "Urquizu, Juan José Urquizu Sustaeta - Footballer"। *www.bdfutbol.com*।
**উথ্রিতাথি থিরুনাল গৌরী পার্বতী বাই** (১৮০২ – ১৮৫৩) ছিলেন ভারতীয় ত্রিবাঙ্কুর রাজ্যের দ্বিতীয় রাজ প্রতিনিধি। ১৮১৫ সাল থেকে তিনি তাঁর বোন মহারানি গৌরী লক্ষ্মী বাইয়ের উত্তরসূরি ছিলেন। ১৮২৯ সালে তাঁর বোনপো মহারাজা স্বাতী থিরুনাল তাঁর রাজত্ব দখল করেন।

প্রারম্ভিক জীবন
---------------

১৮০২ সালে মহারানি গৌরী পার্বতী বাই ত্রিবাঙ্কুর রাজপরিবারের রাজকুমারী ভারানি থিরুনালের কাছে জন্মগ্রহণ করেন। তিনি ছিলেন আত্তিঙ্গলের বরিষ্ঠ রানি (ত্রিবাঙ্কুরের মহারানিদের আত্তিঙ্গলের রানি বলা হত)। ১৮১৫ সালে প্রসব জনিত জটিলতার কারণে যখন তাঁর বড় বোন মহারানি গৌরী লক্ষ্মী বাই মারা যান, তখন তাঁর বয়স মাত্র তের বছর। পরিবারে একমাত্র নারী হিসেবে, গৌরী পার্বতী বাই তাঁর বোনের ছেলে, উত্তরাধিকারী মহারাজা স্বাতী থিরুনাল রাম ভার্মার পক্ষে রাজ প্রতিনিধি মহারানি হয়েছিলেন। সিংহাসনে আরোহণের পর তাঁকে তাঁর অন্য এক বোনের স্বামী, চাঙ্গানসেরি রাজপরিবারের রাজা রবি বর্মা সক্রিয়ভাবে সহায়তা করেছিলেন। পাশাপাশি তাঁর স্বামী, কিলিমানুর রাজপরিবারের সদস্য রাঘব বর্মাও তাঁর সহযোগিতা করেছিলেন।

মন্ত্রী পদে পরিবর্তন
--------------------

ক্ষমতায় আসার পর মহারানির প্রথম কাজ ছিল তার রাজ্যে একজন নতুন দেওয়ান বা প্রধানমন্ত্রী নিয়োগ করা, কারণ দেওয়ান দেবন পদ্মনাভন মারা গিয়েছিলেন এবং রাজকার্যের বিষয়গুলি তাঁর সহকারী বাপ্পু রাও দেখাশোনা করছিলেন। ১৮১৫ সালে, শঙ্কু আন্নাভি পিল্লাই পদে নিযুক্ত হন, কিন্তু শীঘ্রই দেখা যায় তিনি এই কঠিন কার্য পরিচালনা করতে অক্ষম এবং দুই মাসের মধ্যে তাঁকে সরিয়ে দেওয়া হয়। দশ মাস পরে, ব্রিটিশ রেসিডেন্ট কর্নেল মুনরোর পরামর্শ অনুযায়ী, ত্রিবাঙ্কুর হুজুর আদালতের বিচারক রামন মেননকে দেওয়ান নিযুক্ত করা হয়। কিন্তু দেওয়ান রামন মেনন এবং ব্রিটিশ রেসিডেন্টের মধ্যে মতপার্থক্য দেখা দেয় এবং তাই ১৮১৭ সালে রামন মেননকে একটি নিম্নমানের কাজে স্থানান্তরিত করা হয়। এই অবস্থায় তিনি চাকরি থেকে সম্পূর্ণরূপে অবসর নেওয়ার সিদ্ধান্ত নেন। এর মধ্যে একটি চিত্তাকর্ষক তথ্য হল যে দেওয়ান রামন মেনন ছিলেন বিংশ শতাব্দীর স্বনামধন্য ভারতীয় কূটনীতিক কৃষ্ণ মেননের দাদু এবং তিনি ছিলেন ভেঙ্গালিল পরিবারের পূর্বপুরুষ। তাঁর পরিবর্তে রেড্ডি রাও নামের একজন সহকারী, দেওয়ান নিযুক্ত হন কারণ তিনি ১৮১৭ সালের সেপ্টেম্বরে রেসিডেন্টের কাছের মানুষ ছিলেন। তিনি ১৮২১ সাল পর্যন্ত সফলভাবে কাজ করেছিলেন। ১৮১৯ সালে ব্রিটিশ রেসিডেন্ট কর্নেল মুনরো রেসিডেন্ট পদ থেকে পদত্যাগ করেন এবং একজন নতুন রেসিডেন্ট কর্নেল ম্যাকডওয়েল ত্রিবাঙ্কুরে ব্রিটিশ প্রতিনিধি হিসেবে তাঁর স্থলাভিষিক্ত হন। তাঁর সহকারী ভেনকট্টা রাও তাঁর এবং দেওয়ানের মধ্যে দ্বন্দ্বের সৃষ্টি করেন এবং শেষে ১৮২১ সালে ভেঙ্কট্টা রাও নিজে ত্রিবাঙ্কুরের দেওয়ান হন। ১৮৩০ সাল পর্যন্ত তিনি দেওয়ান ছিলেন।

তথ্যসূত্র
---------

1. 1 2  "Yes, Kerala has highest literacy rate. Do we know The Queen that made it possible?"। সংগ্রহের তারিখ ৭ মার্চ ২০২২।
2. ↑  "Gowri Parvati Bayi"। ৭ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৭ মার্চ ২০২২।

* ভি নাগম আইয়ার ত্রিবাঙ্কুর রাজ্য ম্যানুয়াল
* শঙ্কুন্নি মেননের ত্রিবাঙ্কুরের ইতিহাস

আরও দেখুন
---------

* স্বাতী থিরুনাল
* গৌরী লক্ষ্মী বাই
* ত্রিবাঙ্কুর
* নায়ার
* মুলাম থিরুনাল

|  |
| --- |
| গৌরী পার্বতী বাই **কুলশেখর রাজবংশ****জন্ম:** ১৮০১  **মৃত্যু:** ১১৮৫৩ |
| শাসনতান্ত্রিক খেতাব |
| পূর্বসূরীগৌরী লক্ষ্মী বাই | **ত্রিবাঙ্কুরের মহারানি রাজ প্রতিনিধি**১৮১৪–১৮৩৩ | উত্তরসূরীস্বাতী থিরুনাল |
|

টেমপ্লেট:Travancore
টেমপ্লেট:Kingdom of Travancore
হিলি (हीली) একটি বাংলাদেশ-ভারত সীমান্তের স্থলবন্দর এবং সীমান্ত চৌকি, যা পণ্য এবং লোকজনের সুচারু চলাচলের জন্য (2018 সালে) একীভূত চেকপোস্ট (আইসিপি) হিসাবে বিকশিত হয়। হিলির একটি অংশ বাংলাদেশে অবস্থিত হওয়ায় সীমান্তের অপর প্রান্তটি বাংলাদেশের দিনাজপুর জেলার হাকিমপুর উপজেলার হিলি স্থলবন্দর নামে পরিচিত। সীমান্তের ওপারে ট্রাকে ভ্রমণ করে আকারের বাণিজ্য ক্রিয়াকলাপটি চালিত হয়। হিলিতে রফতানি / আমদানির জন্য একটি শুল্ক অফিস রয়েছে। শুকনো বন্দরের বিষয়ে আন্তঃসরকারী চুক্তিটি ২০১৩ জাতিসংঘের একটি চুক্তি যা এশিয়া-প্রশান্ত মহাসাগরীয় অঞ্চলে শুকনবন্দরগুলির বিকাশের সহযোগিতা প্রচারের লক্ষ্যে নকশাকৃত। হিলি ভারত-বাংলাদেশ সীমান্তে অবস্থিত, একটি ছিদ্রযুক্ত সীমানা হিসাবে জনপ্রিয় হিসাবে পরিচিত। ৪০৯৬  কিলোমিটার দীর্ঘ ভারত-বাংলাদেশ সীমান্তের ২২১৬ কিমি পশ্চিমবঙ্গে। দক্ষিণ সীমান্তের প্রায় 252 কিলোমিটার দক্ষিণ দিনাজপুর জেলায়।

হিলি স্থলবন্দর
--------------

১৯৮৬ সালে বাংলাদেশ সরকার কর্তৃক বাংলাদেশ ও ভারতের মধ্যে রপ্তানি-আমদানি ব্যবসার জন্য হিলি শুল্ক স্টেশন প্রতিষ্ঠিত হয়। হিলি স্থলবন্দর ১০,০০০ একর এলাকা জুড়ে অবন্থিত এবং এর ১০,০০০ মেট্রিক টন ধারণ ক্ষমতা রয়েছে। পরে ১৯৯৬ সালে, সরকার এটিকে একটি পূর্ণাঙ্গ শুল্ক স্টেশন ঘোষণা করে। ২০০৫ সালে সরকার বন্দরটি বেসরকারি ব্যবস্থাপনার কাছে হস্তান্তর করে। ২০০৭ সালের নভেম্বরে পানামা হিলি পোর্ট লিঙ্ক লিমিটেড ২৫ বছরের জন্য বন্দরটি ইজারা নেয় এবং এটি পুর্ণাঙ্গ স্থলবন্দর হিসেবে কার্যক্রম শুরু করে। বাংলাদেশের দিনাজপুরের হিলিতে স্থলবন্দর ও সীমান্ত চেকপোস্ট রয়েছে। ১৯৪৭ সালের ভারত বিভাগের সময় গ্রামটি দ্বিখন্ডিত হয়৷ গ্রামটির পূর্ব অংশ পাকিস্তানে ও পশ্চিম অংশ ভারতের সাথে যুক্ত হয় ৷ রেল স্টেশন ও বাজার পাকিস্তানে পড়ে ও বসবাসের বাড়ীঘর, ইত্যাদি ভারতে পড়ে ৷ বর্তমানে এই সীমান্ত দিয়ে দুই দেশের মানুষ যাতায়াত করেন ও দুই দেশের পণ্যের বাণিজ্য হয়৷ বর্তমানে ভারতের অন্তর্গত হিলি গ্রামের অংশটি পশ্চিমবঙ্গের দক্ষিণ দিনাজপুর জেলায় অবস্থিত।

২০১৩ সালে জাতিসংঘ শুষ্ক বন্দর সম্পর্কিত আন্তঃসরকারি একটি সন্ধি করে যা এশিয়া-প্রশান্ত মহাসাগরীয় অঞ্চলে শুষ্ক বন্দরগুলির উন্নয়নে সহযোগিতার প্রচারের জন্য নকশা করা হয়েছে।

তথ্যসুত্র
---------

1. ↑  "History of Hili land port"। *Wikipedia*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Land ports in brief" (পিডিএফ)। Bangladesh government। সংগ্রহের তারিখ ৮ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "সমস্যার আবর্তে হিলি স্থলবন্দর"। ২০১২-০২-১৪। সংগ্রহের তারিখ ২০২১-০৮-১২।
4. ↑  বিডিন্যাশনালনিউজ[*স্থায়ীভাবে অকার্যকর সংযোগ*]
5. ↑  "Centre plans 13 new Integrated Check Posts to encourage engagement with neighbours"। *The Indian Express*। ১৮ অক্টোবর ২০১৭। সংগ্রহের তারিখ ১৫ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**"অস্বতী থিরুনাল" উমায়াম্মা**, **রানী উমায়াম্মা** বা **রানী আশুরে (অস্বতী)**  (মৃত্যু ১৯৬৮), ছিলেন দক্ষিণ ভারতের ভেনাদ বা ভেনাতুর   অঞ্চলের রাজকীয় রানী। তার শাসনকাল ছিল ১৬৭৭ থেকে ১৬৮৪ সাল। তার ছোট ভাগ্নে (তার বড় বোন ঊর্ধ্বতন রানী মাকায়রাম থিরুনালের ছেলে) ছিলেন রবি বর্মা। তিনি ঊর্ধ্বতন রানী মাকাইরাম থিরুনালের অধীনে আটিঙ্গালের কনিষ্ঠ রানী ছিলেন এবং পরবর্তীকালে তিনি আটিঙ্গালের প্রধান রানী হিসাবে নিযুক্ত হয়েছিলেন।  

রবিবর্মা ত্রিপ্পাপুরের রাজা হিসেবে শাসন করার সময় (১৬৮৪-১৭১৮), উমায়াম্মা তার স্বরূপমের উপর সার্বভৌম ক্ষমতা বজায় রেখেছিলেন। তিনি কেরালায় ইংরেজ এবং ডাচ ফ্যাক্টরদের সাথে স্বাধীনভাবে আলোচনা করতে সক্ষম ছিলেন।   ইংরেজ ইস্ট ইন্ডিয়া কোম্পানি ১৬৮৮ সালে উমায়াম্মার কাছ থেকে ভিলিনজাম (ব্রিনজহন) এবং রুটেরা (ভালিয়াথুরা বা ভেট্টুর) কারখানার অঞ্চলগুলির অধিকার গ্রহন করে।  ১৬৯৪ সালে রানীর কাছ থেকে আনজেঙ্গোতে একটি দুর্গ নির্মাণের অনুমতি নেওয়া হয়েছিল। উমায়াম্মা আটিঙ্গালের নিকটবর্তী এডাভাতে ডেনিসীয়দের সাথে একটি চুক্তিও সম্পন্ন করেন।  

ইতিহাসবিদ কেভিকে আইয়ারের মতে, রানী উমায়াম্মা তার রাজনৈতিক চিন্তাধারা ও সুবুদ্ধির মাধ্যমে রাজ্যের এক জোড়ালো প্রশাসনিক ভিত্তি তৈরি করতে সক্ষম হয়েছিলেন যার উপর তার নাতি মার্থান্ডা ভার্মা আধুনিক ত্রাভাঙ্কোরের শক্তিশালী রাজ্য নির্মাণ করেছিলেন।  ডাচ কমান্ডার হেনরিক ভ্যান রিডে (যিনি ১৬৭৭ সালে উমায়াম্মার সাথে দেখা করেছিলেন) তিনি ১৬৯৪ সালে উমায়াম্মার সম্পর্কে লিখেছিলেন। তার ব্যক্তিগত লেখা থেকে জানা যায় যে আটিঙ্গাল সেই সময়ে প্রায় ৩০,০০ লোকের বিশাল সৈন্যবাহিনী গচ্ছিত রাখতে সক্ষম ছিল।   রানী উমায়াম্মা ১৯৬৮ সালে ভ্যালিয়াথুরায় তার শেষ নিঃশ্বাস ত্যাগ করেন।

তথ্যসূত্র
---------

1. 1 2 3 4 5 6  Papers and articles. "Holding Kings to Ransom – Royal Women in Matrilineal Kerala": Manu S. Pillai (2015)
2. ↑  A. Sreedhara Menon. "Kerala History and its Makers" DC Books (Kottayam) 2016
3. ↑   Markus P. M. Vink. "Encounters on the Opposite Coast: The Dutch East India Company and the Nayaka State of Madurai in the Seventeenth Century" (2015) BRILL
4. 1 2 3 4 5  Lakshi Raghunandan. "The Life and Times of Maharani Setu Lakshmi Bayi, the Last Queen of Travancore". Maharani Setu Lakshmi Memorial Charitable Trust. Bangalore (1995)
5. 1 2  K. V. Krishna Ayyar. "A Short History of Kerala" (1966). Pai and Company (Cochin) India
১৮৭৯ সালে পি. মুকুন্দন থামপি কর্তৃক অঙ্কিত ত্রাভাঙ্কোরের মহারাজা মুলাম থিরুনালের প্রথম স্ত্রী নাগেরকোয়েল আম্মাচি
**থামপি** এবং **কোচাম্মারা** হলেন ত্রাভাঙ্কোরের মহারাজাদের পুত্র ও কন্যা এবং তাদের সহধর্মিণীরা যারা সামান্থান নায়ার জাতিভুক্ত।

থামপি ও থাঙ্কাচিরা সামান্থান নায়ার জাতির একটি অংশ। সিংহাসনে তাদের কোনো উত্তরাধিকার ছিল না। থামপি ও থাঙ্কাচি শব্দটি তামিল ভাষায় যথাক্রমে ভাই ও বোনকে বোঝায়, যা মাতৃতান্ত্রিক আইন অনুসারে ত্রাভাঙ্কোরের রাজবাড়ির রাজকীয় আত্মীয়-স্বজন হিসেবে থামপি পরিবারকে নির্দেশ করে।

শাসক মহারাজা (রাজা) এবং ইলিয়ারাজা (যুবরাজ) দের সহধর্মিণীরা পানপিল্লাই আম্মা উপাধিসহ *আম্মাচি* নামে পরিচিত ছিলেন। মহারাজাদের পুত্রদের নামের পূর্বে থামপির সাথে *শ্রী* উপাধি যুক্ত করা হত। কন্যারা *কোচাম্মা* নামে পরিচিত ছিল। অন্যান্য সদস্যদের পাশাপাশি আম্মাভিদুসের বংশধররা কেবল থামপি ও থাঙ্কাচি নামেই পরিচিত ছিল।

উৎপত্তি
-------

ত্রাভাঙ্কোরের (বর্তমান দক্ষিণ কেরালা এবং কন্যাকুমারী জেলা) মহারাজারা খ্রিস্টীয় ১৪ শতকের দিকে দেশে প্রচলিত মাতৃতান্ত্রিক প্রথা এবং উত্তরাধিকার গ্রহণ করেছিলেন। তাই নায়ার থাম্পি জাতির মানুষদের উৎপত্তি মূল ত্রাভাঙ্কোর রাজধানীতে (বর্তমান তামিলনাড়ুর কন্যাকুমারী জেলার পদ্মনাভপুরম)। উত্তর ত্রাভাঙ্কোর রাজ্যে বসবাসরত থামপিরা অর্থাৎ বর্তমান কেন্দ্রীয় কেরালার জেলাগুলি যেমন কোট্টায়মের থামপিরা হল সেই লোকেরা যারা ১৭ শতকের পরে রাজ্যের উত্তর সীমানায় স্থানান্তরিত হয়। এ নিয়ম অনুসারে একজন রাজা মারা গেলে তার ভাগ্নে (বোনের ছেলে) পরবর্তী শাসক হবেন এবং তার স্ত্রীর থেকে জন্ম নেওয়া তার নিজের ছেলেকে কেবল *"শ্রী (মায়ের বাড়ির নাম) (ব্যক্তিগত নাম) থামপি"* উপাধি দিয়ে *থামপি* বলা হবে। যা ত্রাভাঙ্কোরের আভিজাত্যের সর্বোচ্চ উপাধিগুলির মধ্যে একটি ছিল। মহারাজাদের সকল কন্যাই *কোচাম্মা* দ্বারা *"(মায়ের বাড়ির নাম) আম্মাভেটিল শ্রীমাথি (ব্যক্তিগত নাম) পিল্লা কোচাম্মা"* উপাধিতে পরিচিত ছিলেন। যেহেতু ত্রাভাঙ্কোরে মারুমাক্কাথায়ম পদ্ধতির মাতৃসূত্রীয় উত্তরাধিকার বিদ্যমান ছিল, তাই এই ব্যক্তিদের বংশধররা থামপি (পুরুষ) এবং থাঙ্কাচি (মহিলা) ছাড়া অন্য কোনো স্বতন্ত্র উপাধি লাভ করবে না।[]

অবস্থান
-------

দৃষ্টান্তমূলক সামরিক, সামাজিক বা সরকারি পরিষেবার পুরস্কার হিসেবে ত্রাভাঙ্কোরের মহারাজা এ এলাকার কিছু পরিবারকে থামপি উপাধি খুব কমই দিয়েছিলেন। ত্রাভাঙ্কোরে থাম্পিদের কিছু বিশেষ সামাজিক সুবিধা ছিল। মহারাজা ছাড়া শুধুমাত্র তাদেরই পালকি ব্যবহারের অনুমতি ছিল। সফরের পূর্বে আনুষ্ঠানিকভাবে কোনো ঘোষণা না দিয়েই তাদের রাজকীয় আত্মীয়দের সাথে দেখা করার অধিকারও ছিল।

একজন বিশিষ্ট বিশেষজ্ঞের মতে ত্রাভাঙ্কোর এবং কোচিন রাজ্যের সীমান্তের কিছু এলাকায়, তারা "থোরুভাম নায়ার" নামে পরিচিত তৃতীয় জমিদারি গঠন করেছিল। বর্ণের শ্রেণিবিন্যাসে, তারা সামান্থান নায়ার উপজাতিদের অন্তর্ভুক্ত ছিল।

আরও দেখুন
---------

* নায়ার

তথ্যসূত্র
---------

1. ↑  "Ammachies of Travancore"। *www.thenewsminute.com*। সংগ্রহের তারিখ ২০২০-০৫-২৭।
2. ↑  Dr. Ivy Peter, Dr. D. Peter (নভে ২০০৯)। *Liberation of the Oppressed a Continuous Struggle- A Case Study (since1822 A.D)*। Kanyakumari Institute of Development Studies। পৃষ্ঠা 24–26।
3. ↑  Mateer, Rev. Samuel। *Native Life in Travancore*। পৃষ্ঠা 388।
4. ↑  Travancore State Manual Vol ii 1940 by TK Velu Pillai and TSM Vol II 1906 by V Nagam Aiya
5. ↑   Aspects of Kerala Social Organisation published by the Asiatic Society 2014 at pages 14-15 by Abhed Kiran Ravi Kumar Pillai Kandamath
একটি **অবস্থানের কাগজ** (কখনও কখনও সংক্ষিপ্ত আইটেমগুলির জন্য অবস্থানের অংশ) হল একটি (প্রবন্ধ ) যা একটি সমস্যা সম্পর্কে একটি তর্কযোগ্য মতামত উপস্থাপন করে - সাধারণত লেখক বা কিছু নির্দিষ্ট সত্তার। পজিশন পেপারগুলি একাডেমিয়ায়, রাজনীতিতে, আইনে এবং অন্যান্য ডোমেনে প্রকাশিত হয়। পজিশন পেপারের লক্ষ্য হল দর্শকদের বোঝানো যে উপস্থাপিত মতামত বৈধ এবং শোনার যোগ্য। পজিশন পেপারগুলির জন্য যে ধারণাগুলি একজন বিবেচনা করছে সেগুলিকে একটি বিষয় নির্বাচন করার সময়, একটি যুক্তি তৈরি করার এবং কাগজটি সংগঠিত করার সময় সাবধানে পরীক্ষা করা দরকার৷

পজিশন পেপারগুলি সম্পাদকের কাছে চিঠি সহজ ফর্ম্যাট থেকে শুরু করে একাডেমিক পজিশন পেপারের আকারে সবচেয়ে জটিল পর্যন্ত। পজিশন পেপারগুলিও বৃহৎ সংস্থাগুলি দ্বারা গোষ্ঠীর অফিসিয়াল বিশ্বাস এবং সুপারিশগুলি প্রকাশ করার জন্য ব্যবহার করা হয়।

একাডেমিয়া
----------

একাডেমিয়ায় অবস্থানের কাগজগুলি সাধারণত একটি একাডেমিক পেপারে উপস্থিত পরীক্ষা-নিরীক্ষা এবং মূল গবেষণা ছাড়াই উদীয়মান বিষয়গুলির উপর আলোচনা করতে সক্ষম করে। সাধারণত, এই ধরনের একটি নথি বিষয়ের একটি বিস্তৃত উদ্দেশ্যমূলক আলোচনা থেকে প্রমাণ সহ সামনে রাখা মতামত বা অবস্থানকে প্রমাণ করবে।

তথ্যসূত্র
---------

1. ↑  Sanders, Tingloo এবং Verhulst 2005, পৃ. 11, "The simplest form is the letter to the editor... The most complex type of position paper is the academic position paper in which arguments and evidence are presented to support the writer's views."
2. ↑  An example of a position paper published by an organization: *Information Literacy: A Position Paper on Information Problem Solving*, American Association of School Librarians, ২০০৮-০৪-২২ তারিখে মূল থেকে আর্কাইভ করা উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভূস্বামী এই শব্দের উৎপত্তি দুইটি শব্দ থেকে ভূ বলতে ভূখন্ড, ভূমি বোঝায় আর স্বামী বলতে অধিপতি,মনিব মূলত এই দুইটা শব্দের মিশ্রনে ভূস্বামী শব্দের উৎপত্তি । মোঘল ও বৃটিশ আমলে এই শব্দটি ব্যবহার শুরু হয়। ভূস্বামীদের চেনার উপায় ভূস্বামীদের পদবী দুই শব্দে বিভক্ত ছিল প্রথম অংশে সরকারের বিভিন্ন অঞ্চলের নামের সাথে ওই অঞ্চলের শাসক বোঝাতে "দার" যুক্ত হত দার শব্দের অর্থ দাস্তান, মালিকানা, রক্ষক বোঝায়।  মোঘল আমলে সরকার ব্যবস্থা প্রদেশ, অঞ্চল, পরগনা, তালুকা, মৌজা, তরফ এই অঞ্চল গুলো শাসন করার জন্য মোঘল সাম্রাজ্যে বিশ্বস্ত কর্মচারী ও সেনাপ্রধানদের এই অঞ্চল গুলোর শাসক নিয়োগ করা হতো। তারা সাম্রাজ্যের অধীনে কমিশন ভিত্তিক খাজনা আদায় করতো। সাম্রাজ্যে চাইলে যে কোন সময় বিভিন্ন সরকার বিভাগের শাসকদের পরিবর্তন করতে পারতেন। প্রয়োজনে তাদের উপর বলপ্রয়োগ করতো। মোঘল সাম্রাজ্যে দূর্বল হতে শুরু করলে প্রদেশের শাসকদের অধীনে সবকিছু নিয়ন্ত্রণ চলে আসে। নিচে সরকার ব্যবস্থার বিভিন্ন অঞ্চলের শাসকদের তালিকা :- 

* মোঘল আমলে প্রদেশের শাসক সুবেদার (নবাব)।

* একটি প্রদেশে বিশ থেকে তিরিশটি অঞ্চলে বিভক্ত অঞ্চলের শাসক জয়গীরদার।

* একটি অঞ্চল ৮০ থেকে ১০০ এরও বেশি পরগনা নিয়ে গঠিত পরগনার শাসক সিকদার।

* একটি পরগনা কয়েকটা তালুকা বা গ্রাম নিয়ে গঠিত তালুকার শাসক তালুকদার।

* একটি তালুকা কয়েকটি মৌজা নিয়ে গঠিত মৌজার শাসক মজুমদার।

* একটি মৌজা কয়েকটি তরফ নিয়ে গঠিত তরফের শাসক তরফদার ।

  

এই সকল অঞ্চলের নিরাপত্তা জন্য সাম্রাজ্যে সরকার ব্যবস্থার শাসকদের অধীনে ১০ থেকে শুরু করে ৫০০০ পর্যায়ক্রমে সৈন্য দিয়ে থাকতেন । ১৭৫৭ পলাশীর যুদ্ধে নবাব সিরাজউদ্দৌলার পরাজয়ের পর থেকে ইংরেজ কোম্পানি  বিভিন্ন ভাবে বাংলায় তাদের শাসন কায়েম করতে থাকে । ১৭৯৩ সালে সুবেদার পদবী বিলুপ্তি করে পুরোপুরি শাসন ব্যবস্থা  ইংরেজ কোম্পানি  নিয়ে নেয় । ইংরেজ কোম্পানি জয়গীরদার পদটি বিলুপ্তি করে জমিদারি প্রথা চালু করে ।  কর বৃদ্ধি সহ জমিদার, সিকদার, তালুকদার, মজুমদার, তরফদার এইসকল সকল ব্যবস্থাকে চিরস্থায়ী বন্দোবস্ত আইনের আওতায় নিয়ে আসা হয় । এই সকল শাসক গোষ্ঠীর কাছ থেকে সৈন্য রাখার ক্ষমতাও নিয়ে । সকল ক্ষমতা চলে যায় ইংরেজ কোম্পানির কাছে । এই দিকে কর বৃদ্ধির কারণে অনেক ভূস্বামী দেউলীয়া হয়ে যায় । তখনি সমাজে নতুন নতুন ভূস্বামীদের আবির্ভাব ঘটে । কিছু ভূস্বামী দূরদর্শিতার কারণে তারা দেউলীয়া হাওয়া হাতে বেঁচে যায় । ১৯৪৭ভারত বিভাজন বৃটিশরা ভারতবর্ষ ছেড়ে গেলে ভারত ও পাকিস্তান সরকার ধারা ১৯৫০ সালে ভূস্বামী প্রথার বিলুপ্তি ঘটানো হয় ‌।

মোঘল সাম্রাজ্যে ও বৃটিশদের কাছ থেকে পাওয়া ভূস্বামীদের উপাধি
------------------------------------------------------------

* মুন্সী

* মন্ডল

* চাকলাদার

* ঠাকুর

* রায় বাহাদুর

* চৌধুরী

* মল্লিক

* দস্তিদার

* খাস্তগীর

* সরকার

* দেওয়ান

* খান বাহাদুর
* রায় বাহাদুর
* নবাব
* রাজা
* নবাব বাহাদুর

তথ্য সূত্র
----------

মুঘল সাম্রাজ্য

জায়গীর জমিদার

বর্ধমান রাজ

মোঘল সরকার ব্যবস্থা পরগনা

সুবেদার

বাংলার ইতিহাস

বাংলাদেশ

বাংলার শাসকগণ

ভূস্বামী
আসক্তি বিষয়ক আলোচনাতে **আকস্মিক পূর্ণবিরতি** (ইংরেজি Cold turkey কোল্ড টার্কি) হলো নেশাকর মাদকদ্রব্য, মদ বা অন্য কোনো নেশার আসক্তি থেকে হঠাৎ করে নিজেকে প্রত্যাহার করে নেওয়া, যার ফলে কষ্টদায়ক শারীরিক ও মানসিক অসুস্থতা দেখা দেয়। এটি ধীরে ধীরে মাত্রা কমিয়ে বা বিকল্প ওষুধ ব্যবহার করে নেশা থেকে বেরিয়ে আসার চেয়ে আলাদা।

মদ, ঘুমের ওষুধ (যেমন বেনজোডায়েজপিন ও বারবিটুরেট) ইত্যাদির মতো নেশার থেকে হঠাৎ করে বেরিয়ে আসা খুবই বিপদজনক। এটি মৃত্যুর কারণ হতে পারে, এমন খিঁচুনির (সিজার) সৃষ্টি করতে পারে। দীর্ঘদিনের মদ্যপদের ক্ষেত্রে, আকস্মিক পূর্ববিরতি পদ্ধতির ফলে জীবনঘাতক **ডেলিরিয়াম ট্রেমেন্স** নামের রোগ হতে পারে। তাই মদ্যাসক্তি থেকে মুক্ত হওয়ার জন্য এ পদ্ধতি ব্যবহার করা উচিত নয়।

আকস্মিক পূর্ণবিরতি পদ্ধতিতে হঠাৎ করে আফিমজাত ঔষধ সেবন ছেড়ে দিলে তা খুব কষ্টদায়ক অভিজ্ঞতা হলেও তা সাধারণত অন্যান্য নেশার মতো বিপজ্জনক নয়। এর ফলে জীবননাশের মতো সমস্যা হওয়ার সম্ভাবনা কম, যদি না আগে থেকেই কোনও মারাত্মক অসুস্থতা থেকে না থাকে।

তথ্যসূত্র
---------

1. ↑  Hughes, John R. (২০০৯)। "Alcohol withdrawal seizures"। *Epilepsy & Behavior*। **15** (2): 92–7। এসটুসিআইডি 20197292। ডিওআই:10.1016/j.yebeh.2009.02.037। পিএমআইডি 19249388। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Opiate withdrawal. Medline Plus — NIH.
3. 1 2  Ghodse, Hamid (২০১০)। *Ghodse's Drugs and Addictive Behaviour: A Guide to Treatment* (ইংরেজি ভাষায়)। Cambridge University Press। পৃষ্ঠা 77। আইএসবিএন 9781139485678। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**চলনবিল জাদুঘর** নাটোর জেলার গুরুদাসপুর উপজেলার খুবজীপুর গ্রামে অবস্থিত। এখানে চলনবিলের প্রত্নতাত্ত্বিক নিদর্শন সংগ্রহে রাখা হয়েছে।

প্রেক্ষাপট
----------

১৯৭৮ সালের ১লা সেপ্টেম্বর খুবজীপুর দ্বিমুখী উচ্চ বিদ্যালয় ভবনে বেসরকারি উদ্যোগে অস্থায়ীভাবে যাত্রা শুরু হয় চলনবিল জাদুঘরের। ১৯৮৯ সালের ২ জুলাই জাদুঘরটি প্রত্নতত্ত অধিদপ্তরের আওতায় আসে । এটি প্রতিষ্ঠার পর সংগ্রহকাজে গুরুত্ব দেয়া হয় ।

ইতিহাস
------

চলনবিল অঞ্চলের ইতিহাস ঐতিহ্য সংরক্ষণের লক্ষ্যে অধ্যাপক এম.এ. হামিদ এই জাদুঘর স্থাপনের সিদ্ধান্ত নেন। তিনি তার চেষ্টায় জাদুঘরকে সমৃদ্ধ করেছিলেন হাতে লেখা কোরআন শরীফ, মহারানী ভবানীর হাতে লেখা দলিল, চলনবিল অঞ্চলের মানুষের ব্যবহৃত নানান জিনিস-পত্র, দুর্লভ পূরাকীর্তি, নানান ধরনের মূর্তি আর মুদ্রা দিয়ে।

বর্তমান অবস্থা
--------------

বর্তমানে অযত্ন অবহেলায় জাদুঘরটি ধ্বংসের মুখে। স্যাঁতস্যাঁতে কক্ষগুলোতে রক্ষিত মূল্যবান দুর্লভ প্রত্ন সম্পদগুলো ক্ষতির সম্মুখে পড়েছে। এছাড়া, সংস্কার আর সংরক্ষণের নামে মূল্যবান অনেক জিনিস নিয়ে যাওয়া হয় বগুড়া মহাস্থান জাদুঘরে। পরে সেগুলো আর ফিরে আসেনি।

প্রত্নসামগ্রী
-------------

* বাদশা আলমগীর ও সম্রাট নাসিরুদ্দিনের নিজ হাতে লেখা দুটি কোরান শরীফসহ পুরনো তুলট কাগজে হাতে লেখা তিন-চারশ বছরের পুরনো ৮টি সম্পূর্ণ ও ৭টি আংশিক কোরান শরীফ
* ১৫টি হাদিস শরীফসহ ২শ ৫৭টি ধর্মগ্রন্থ
* কষ্টি পাথরের সূর্যদেব,
* বিষ্ণু ও মাতৃকা মূর্তি
* ৯০টি দেশের মুদ্রা
* ঘট
* বিভিন্ন শাসন আমলের টেরাকোটা

আরও দেখুন
---------

* নাটোর জেলা
* উত্তরা গণভবন
* নাটোর রাজবাড়ী
* রাণী ভবানী
* নাটোর সদর উপজেলা
* নাটোর-১
* নাটোর-২
* নাটোর-৩
* নাটোর-৪
* সিংড়া নাটোর পরিবার
* দিঘাপতিয়া রাজ পরিবার
* দয়ারামপুর রাজ পরিবার
* নাটোরের কাঁচাগোল্লা
* চলনবিল
* নাটোর চিনি কল লিমিটেড
* শহীদ সাগর
* নাটোর সরকারি বালক উচ্চ বিদ্যালয়
* নাটোর মহিলা কলেজ
* মাদার গান

বহিঃসংযোগ
---------

* খুবজীপুর ইউনিয়ন
* বাংলামেইল[*স্থায়ীভাবে অকার্যকর সংযোগ*]
* দৈনিক ডেসটিনি  ওয়েব্যাক মেশিনে আর্কাইভকৃত ৫ মার্চ ২০১৬ তারিখে

তথ্যসূত্র
---------

1. ↑  "চলনবিল জাদুঘর"। *প্রত্নতত্ত্ব অধিদপ্তর*। সংগ্রহের তারিখ ২২ জুন ২০১৮।
2. ↑  "নাটোর জেলার ঐতিহাসিক চলনবিল জাদুঘর"। *ইউটিউব*। সংগ্রহের তারিখ ২২ জুন ২০১৮।
**অশোকষ্টমী মেলা** হল মার্চ বা এপ্রিল মাসে ভারতের আসাম রাজ্যের শিলঘাটে পালিত একটি উল্লেখযোগ্য ধর্মীয় উৎসব। এটি এমন একটি ইভেন্ট যা সারা রাজ্যের পাশাপাশি প্রতিবেশী অঞ্চল থেকে অনেক ভক্তকে আকর্ষণ করে।

ইতিহাস
------

অশোকষ্টমী মেলার একটি দীর্ঘ ইতিহাস রয়েছে যা আহোম রাজবংশের সময় থেকে শুরু করে, যারা ছয় শতাব্দী ধরে আসাম শাসন করেছিল। কিংবদন্তি অনুসারে, 18 শতকে রাজা আহোম শিব সিংহের রাজত্বকালে উৎসবটি প্রথম উদযাপিত হয়েছিল।

তাৎপর্য
-------

হিন্দু ধর্মের অন্যতম প্রধান দেবতা ভগবান শিবের সম্মানে অশোকষ্টমী মেলা উদযাপিত হয়। রাজা রাবণের পৌরাণিক কাহিনীতে উত্সবটির উত্স বলে মনে করা হয়, যিনি ভগবান শিবের ঐশ্বরিক ধনুক চুরি করেছিলেন এবং পরবর্তীকালে তার অপরাধের জন্য শাস্তি পেয়েছিলেন।

উদযাপন
------

অশোকষ্টমী মেলা হল একটি জমকালো অনুষ্ঠান যা অত্যন্ত উৎসাহ ও উদ্দীপনার সাথে পালিত হয়। উৎসবে একটি বর্ণাঢ্য শোভাযাত্রা জড়িত, যেখানে শ্রী শ্রী হরিমন্দিরের মন্দির থেকে ব্রহ্মপুত্র নদীর তীরে ভগবান শিবের মূর্তি একটি রথে নিয়ে যাওয়া হয়। ভক্তরা রথকে অনুসরণ করে, ভক্তিমূলক গান গায় এবং প্রার্থনা করে।

আচার
----

অশোকষ্টমী মেলা বিভিন্ন আচার ও অনুষ্ঠান দ্বারা চিহ্নিত। সবচেয়ে গুরুত্বপূর্ণ আচারগুলির মধ্যে একটি হল ব্রহ্মপুত্র নদীতে পবিত্র ডুব, যা আত্মাকে শুদ্ধ করে এবং পাপ ধুয়ে দেয় বলে বিশ্বাস করা হয়। ভক্তরাও শিবকে ফুল, ধূপ এবং মিষ্টি নিবেদন করে এবং মন্দিরে পূজা (পূজা) করে।

উপসংহার
-------

উপসংহারে, অশোকষ্টমী মেলা হল একটি উল্লেখযোগ্য ধর্মীয় উৎসব যা আসামের শিলঘাটে অত্যন্ত উৎসাহ ও ভক্তির সাথে উদযাপিত হয়। এটি লোকেদের একত্রিত হওয়ার, ভগবান শিবের প্রতি শ্রদ্ধা জানানো এবং তাঁর আশীর্বাদ পাওয়ার একটি উপলক্ষ। উৎসবটি এই অঞ্চলের সমৃদ্ধ সাংস্কৃতিক ঐতিহ্যের অনুস্মারক হিসেবে কাজ করে এবং হিন্দু ধর্মের গভীর-মূল ঐতিহ্যকে তুলে ধরে।
আন্ত:বহিস্ত্বকীয় পানি হারানো পরিমাপের একটি যন্ত্রের নীতি। স্বচ্ছভাবে দেখানো সিলিন্ডারের মাধ্যমে জলীয় বাষ্প ছড়িয়ে পড়ছে। হলুদ তীরটি জলীয়বাষ্প প্রসারের দিক নির্দেশ করে। দুটি গাঢ় লাল বর্গাকার উপাদান দুটি জোড়া সেন্সর যা জলীয়বাষ্পের আপেক্ষিক আর্দ্রতা এবং তাপমাত্রা পরিমাপ করে।
**আন্ত:বহিস্ত্বকীয় পানি হারানো** (**টিইডব্লিউএল** বা **টিডব্লিউএল**) হল এমন একটি প্রক্রিয়া যার মাধ্যমে পানি শরীরের ( প্রাণী বা উদ্ভিদের) অভ্যন্তর থেকে বহিস্ত্বকের (অর্থাৎ জীবত্বকের বহিস্ত্বক স্তর ) মাধ্যমে পার্শ্ববর্তী বায়ুমণ্ডলে চলে যায়। এক্ষেত্রে ব্যাপন এবং বাষ্পীভবন প্রক্রিয়া কাজ করে। স্তন্যপায়ী প্রাণীদের মধ্যে TEWL অসংবেদনশীল পানি হারানো (IWL) নামেও পরিচিত। কারণ এটি এমন একটি প্রক্রিয়া যার উপর জীবের সামান্য শারীরবৃত্তীয় নিয়ন্ত্রণ থাকে এবং বেশিরভাগ ক্ষেত্রেই জীব সাধারণত এ বিষয়ে অজ্ঞাত থাকে। শরীর থেকে অসংবেদনশীল পানি হারানো প্রক্রিয়ার মাধ্যমে শররে তরলের ভারসাম্য নষ্ট হয়। এক্ষেত্রে কী ঘটছে তা বোঝার আগেই একজন ব্যক্তি পানিশূন্যতায় ভুগতে পারে।

তথ্যসূত্র
---------

1. ↑  Fluhr, Joachim; Berardesca, Enzo; Elsner, Peter; Maibach, Howard I. (২০০৪)। *Bioengineering of the skin: water and stratum corneum* (2 সংস্করণ)। CRC Press। আইএসবিএন 0-8493-1443-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহি:সংযোগ
---------

* ইউটিউবে Transepidermal Water Loss
**শাহ্ সোলায়মান আলম ফকির** বাংলাদেশ জাতীয়তাবাদী দলের রাজনীতিবিদ ও ময়মনসিংহ-৫ (মিঠাপুকুর) আসনের সাবেক সাংসদ। তিনি ২০০১ সালের নির্বাচনে জাতীয় পার্টির হয়ে ইসলামী জাতীয় ঐক্যফ্রন্ট থেকে লাঙ্গল প্রতীক নিয়ে সংসদ সদস্য নির্বাচিত হয়ে ছিলেন।

জন্ম ও প্রাথমিক জীবন
--------------------

শাহ্ সোলায়মান আলম ফকির রংপুর বিভাগ জন্মগ্রহণ করেন।

রাজনৈতিক ও কর্মজীবন
-------------------

শাহ্ সোলায়মান আলম পূর্বে আওয়ামী লীগের রাজনীতির সাথে জড়িত ছিলেন। তিনি ২০০১ সালের সংসদ নির্বাচনে জাতীয় পার্টির হয়ে ইসলামী জাতীয় ঐক্যফ্রন্ট থেকে লাঙ্গল প্রতীক নিয়ে নির্বাচন করে ১ লাখ ১ হাজার ৯৫৬ ভোট পেয়ে সংসদ সদস্য নির্বাচিত হয়েছিলেন। ওই নির্বাচনে তিনি ১ লাখ ১ হাজার ৯৫৬ ভোট পেয়ে জয়ী হন। তিনি ১৫ সেপ্টেম্বর ২০১৩ সালে জাতীয় পার্টি থেকে বাংলাদেশ জাতীয়তাবাদী দলে (বিএনপি) যোগ দিয়ে মিঠাপুকুর উপজেলা বিএনপির আহ্বায়ক হিসেবে দায়িত্ব পালন করেন। তিনি প্রথম উপজেলা চেয়ারম্যান মিঠাপুকুর উপজেলা থেকে হয়েছিল আওয়ামীলীগের হয়ে

আরও দেখুন
---------

* অষ্টম জাতীয় সংসদ সদস্যদের তালিকা

তথ্যসূত্র
---------

1. ↑  "শাহ মো. সোলাইমান আলম"। *প্রথম আলো*। সংগ্রহের তারিখ ২০১৯-১১-২১।
2. 1 2  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "রংপুর-৫ মিঠাপুকুর আসনের বিএনপি প্রার্থী সোলায়মান আলম ফকির রাজনীতি থেকে অবসরের ঘোষণা দিয়েছেন"। *The Daily Sangram*। সংগ্রহের তারিখ ২০১৯-১১-২১।
4. ↑  "রাজনীতি থেকে অবসর নিলেন বিএনপি নেতা সোলায়মান আলম"। *প্রথম আলো*। সংগ্রহের তারিখ ২০১৯-১১-২১।

বহিঃসংযোগ
---------

* অষ্টম জাতীয় সংসদ সদস্যদের তালিকা (২০০১)  ওয়েব্যাক মেশিনে আর্কাইভকৃত ২০১৮-০৯-১৮ তারিখে –জাতীয় সংসদ
অন্য ব্যবহার জন্য আবুল কালাম আজাদ (দ্ব্যর্থতা নিরসন) দেখুন।
**আবুল কালাম আজাদ** বাংলাদেশি রাজনীতিবিদ। তিনি কুমিল্লা-৪ আসনের সংসদ সদস্য।

প্রাথমিক জীবন
-------------

আবুল কালাম আজাদ কুমিল্লার দেবিদ্বার উপজেলায় জন্মগ্রহণ করেন। তার শিক্ষাগত যোগ্যতা এইচএসসি। আজাদ খাদ্যপণ্য আমদানি, মুরগি ও মাছ ব্যবসায় তিনি জড়িত।

রাজনৈতিক জীবন
-------------

আবুল কালাম আজাদ ২০২১ সালের ২৮ ফেব্রুয়ারি থেকে দ্বাদশ জাতীয় সংসদ নির্বাচনের আগে পর্যন্ত দেবিদ্বার উপজেলা পরিষদের চেয়ারম্যান ছিলেন। তিনি কুমিল্লা উত্তর জেলা আওয়ামী লীগের সাংগঠনিক সম্পাদক।

তিনি ২০২৪ সালের দ্বাদশ জাতীয় সংসদ নির্বাচনে কুমিল্লা-৪ আসন থেকে স্বতন্ত্র প্রার্থী হিসেবে সংসদ সদস্য মনোনীত হন।

তথ্যসূত্র
---------

1. ↑  "দ্বাদশ জাতীয় সংসদ নির্বাচনের ফলাফল"। *আরটিভি*। ৮ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০২৪।
2. ↑  "কুমিল্লায় কে কত ভোটে জিতল"। *দৈনিক প্রথম আলো*। ৮ জানুয়ারি ২০২৪। ৯ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০২৪।
3. ↑  "শপথ নিতে প্রথমবার সংসদে যাচ্ছেন রাজশাহীর ১১ জন"। *Bangla Tribune*। সংগ্রহের তারিখ ২০২৪-০১-১০।
**আনিস উদ দৌলা** একজন বাংলাদেশি ব্যবসায়ী ও উদ্যোক্তা। বাংলাদেশের শীর্ষস্থানীয় ব্যবসা প্রতিষ্ঠান এসিআই লিমিটেডের প্রতিষ্ঠাতা চেয়ারম্যান এবং বাংলাদেশ সীড এসোসিয়েশন (বিএসএ) এর সভাপতি

জন্ম ও বংশপরিচয়
----------------

আনিস উদ দৌলা ১৯৩৪ সালে ফরিদপুরে জন্মগ্রহণ করেন। তাঁর পিতার নাম খান বাহাদুর মোহাম্মদ ইসমাইল ও মায়ের নাম কাকাবুন নেসা বেগম। সাত ভাইবোনের মধ্যে তিনি ছিলেন ষষ্ঠ। তাঁর ভাইবোনেরা প্রায় সবাই সুপরিচিত। এর মধ্যে বড় বোন ফিরোজা বেগম উপমহাদেশের বিখ্যাত নজরুলসংগীতশিল্পী। বড় ভাই মসিহ উদ দৌলা সেনাবাহিনীর ব্রিগেডিয়ার জেনারেল পদ থেকে অবসর নেন। ছোট ভাই আসাফ উদ দৌলাও শিল্পী ও একজন সাবেক সচিব।

শিক্ষা জীবন
-----------

আনিস উদ দৌলা ফরিদপুর জিলা স্কুল ও রাজেন্দ্র কলেজ থেকে উত্তীর্ণ হয়ে ১৯৫২ সালে ঢাকা বিশ্ববিদ্যালয়ে পদার্থবিদ্যায় ভর্তি হন। পড়াশোনার পাশাপাশি খেলাধুলায়ও মনোযোগ ছিল তাঁর। এর মাঝে লাফ ও দৌড়ে তিনবার সেরা ছিলেন। এছাড়াও ক্রিকেটে ওপেনিং বোলার হিসেবে খেলতেন।

এরই মধ্যে এশিয়া ফাউন্ডেশনের একটি বৃত্তি নিয়ে তিনি করাচিতে মার্কিনদের দ্বারা পরিচালিত একটি ইনস্টিটিউটে লোকপ্রশাসনে ভর্তি হন। সেখান থেকেই ১৯৫৯ সালে স্নাতকোত্তর শেষ করেন।

কর্মজীবন
--------

### পাকিস্তান অক্সিজেন

প্রাথমিকভাবে সরকারি চাকরির জন্য সিএসপি (সিভিল সার্ভিসেস অব পাকিস্তান) দিলেও এর মধ্যে **পাকিস্তান অক্সিজেন** কোম্পানিতে আঞ্চলিক শাখা ব্যবস্থাপক পদে চাকরি পান। কিন্তু তৎকালে পাকিস্তানের বেসরকারি চাকরির তুলনায় সরকারি চাকরিতে নিম্ন বেতনের কারণে সিএসপির মৌখিক পরীক্ষা দেন নি।

পশ্চিম পাকিস্তানের বিভিন্ন জায়গায় চাকরির পর আনিস ইদ দৌলা ১৯৭০ সালে ঢাকায় বদলি হন। মুক্তিযুদ্ধ শুরুর আগে শেখ মুজিবুর রহমানের ৭ মার্চের ভাষণের পর পূর্ব পাকিস্তান থেকে পাকিস্তান অক্সিজেনের পণ্য বিক্রির টাকা পাঠানো বন্ধ করে দেন। এর পরিবর্তে ব্যাংকে হিসাব খুলে টাকা রাখার ব্যবস্থা করেন। মুক্তিযুদ্ধ শুরুর পর সংস্কারের কথা বলে অক্সিজেন কারখানা বন্ধ করে দেন, যাতে পাকিস্তান বিমানবাহিনীকে জ্বালানী অক্সিজেন সরবরাহ করতে না হয়।

### আইসিআই

১৯৮৭ সালে আনিস উদ দৌলা ব্রিটিশ প্রতিষ্ঠান ইম্পিরিয়াল কেমিক্যাল ইন্ডাস্ট্রিজ (আইসিআই)-এর বাংলাদেশের ব্যবস্থাপনা পরিচালক হিসেবে যোগ দেন। লোকসানে থাকা প্রতিষ্ঠানটি দুই বছর পর লাভের মুখ দেখে। কিন্তু পাঁচ বছর পর আইসিআই বিশ্বব্যাপী ছোট ছোট ব্যবসা বন্ধ করে দেয়।

### এসিআই প্রতিষ্ঠা

মূল নিবন্ধ: এসিআই
আইসিআই ব্যবসা গুটিয়ে নিলে আনিস উদ দৌলা ১৯৯২ সালে বাংলাদেশে আইসিআইয়ের ব্যবসা কিনে নেন এবং আইসিআইয়ের সাথে মিল রেখে নামকরণ করেন এসিআই। এমনকি লোগোও কাছাকাছি রাখেন। ব্যবস্থাপনার এসিআই প্রথম বাংলাদেশি কোম্পানি হিসেবে আইএসও সনদ পায়।

পারিবারিক জীবন
--------------

আনিস উদ দৌলার স্ত্রী নাজমা দৌলা। দম্পতির তিনজন সন্তানের মধ্যে এক ছেলে আরিফ দৌলা বর্তমানে এসিআইয়ের ব্যবস্থাপনা পরিচালক ও মেয়ে সুস্মিতা আনিস এসিআই ফরমুলেশনসের ব্যবস্থাপনা পরিচালক। আরেক ছেলে আশরাফ দৌলা ১৪ বছর বয়সে দুর্ঘটনায় মারা যান।

তথ্যসূত্র
---------

1. 1 2 3 4 5 6 7 8 9 10  "চাকরিজীবী থেকে সফল উদ্যোক্তা"। ৯ সেপ্টেম্বর ২০১৯। সংগ্রহের তারিখ ২৩ মে ২০২০।
**আন্দুলের দত্তচৌধুরী পরিবার**, বা **আন্দুলের চৌধুরী পরিবার** হল বাংলা সালতানাত বা শাহী বাংলা সময়কার মুজঃফরপুর পরগণার রাজস্ব আদায়কারী জমিদার পরিবার। বর্তমান হাওড়া জেলার বেশ অনেক বর্গক্ষেত্র নিয়ে ছিল সেই পরগণা এবং পরগণাস্থ মৌজা হল — আন্দুল, মহিয়াড়ী (মৌড়ী), ধূলাগড়, সাঁকরাইল, আবাদা, ইত্যাদি।

দক্ষিণ-রাঢ়ীয় অঞ্চলের বালি (হাওড়া) সমাজের ক্ষত্রিয়-বর্ণীয়-কায়স্থ, ১০ শতাব্দীতে কনৌজ থেকে আসা, ভরদ্বাজ গোত্রীয় পুরুষোত্তম দত্ত প্রতিষ্ঠিত 'বালির দত্ত' কুলের এক অন্যতম শাখা হল এই পরিবার। পুরুষোত্তম থেকে দ্বাদশ পুরুষ দেবদাস (তেকড়ী) দত্ত পিতৃদত্ত মুজঃফরপুর পরগণার বিস্তীর্ণ সম্পত্তির উত্তরাধিকারী হয়ে, তাঁদের বালিগ্রামের পৈতৃক বাসস্থান ছেড়ে, চতুর্দশ শতকের শেষ ভাগে সরস্বতী নদীর পশ্চিম উপকূলস্থ সেই পরগণার আন্দুল গ্রামে এসে প্রথম সমাজ স্থাপনা করেন। দত্ত মহাশয়ের যেহেতু স্থাবর এস্টেট মালিকানা বা জমিদারি ছিল সমগ্র সেই পরগণা জুড়ে তাই তৎকালীন তাঁর সমসাময়িক বাংলার সুলতান তাঁর সেই উন্নত অবস্থা বিচার করে তাঁকে সেই পরগণার 'চৌধুরী' হিসেবে মনোনীত করেছিলেন। পরবর্তীকালে এ 'চৌধুরী' পদটি পরিবারের পদবি আকার নেয় এবং এই ভাবে তেকড়ী দত্ত আন্দুলে দত্তচৌধুরী পরিবার প্রতিষ্ঠা করেছিলেন। লোকমুখে এঁদের 'আন্দুলের চৌধুরী' হিসেবেও জেনে থাকে।

  

এটা মনে করা হয়ে থাকে যে 'আন্দুল' নামটি এসেছে **আনন্দের ধূলি** থেকে যেটা তেকড়ী থেকে মুজঃফরপুর এস্টেটের চতুর্থ চৌধুরী-জমিদার কৃষ্ণানন্দ দত্তের দেওয়া।< ref></ref>

পেশার কারণে বর্তমানে এই দত্তচৌধুরী পরিবারের সদস্যগণ সমগ্র ভারতবর্ষের ছড়িয়ে রয়েছে, এমনকি বিদেশেও। আন্দুলে এঁদের চৌধুরী পাড়ার বাসভবনে এই বংশের বৃহত্তর বংশতালিকা সংরক্ষিত আছে।

তথ্যসূত্র
---------

1. ↑  *www.eibangla24.in* । সংগ্রহের তারিখ ২০২১-০৪-০৮।  `|শিরোনাম=` অনুপস্থিত বা খালি (সাহায্য)[*স্থায়ীভাবে অকার্যকর সংযোগ*]
2. ↑  "আন্দুল দত্তচৌধুরী বাড়ির পুজোয় কুমারীকেও হাতে পরতে হয় শাঁখা"।  (ইংরেজি ভাষায়)। সংগ্রহের তারিখ ২০২১-০৪-০৮।  `|ওয়েবসাইট=` এ বহিঃসংযোগ দেয়া (সাহায্য)
3. ↑  অনলাইন, খবর (২০২০-০৯-০৫)। "মহাষ্টমীর দিনে কালোপ্রদীপের আরতি হয় আন্দুলের দত্তচৌধুরীদের বাড়িতে"। *KhaborOnline* (ইংরেজি ভাষায়)। সংগ্রহের তারিখ ২০২১-০৪-০৮। [*স্থায়ীভাবে অকার্যকর সংযোগ*]